Инша.

***"Тел күрке-сүз"***

Аксубай икенче урта гомуми белем

бирү мәктәбенең 7а сыйныф укучысы

Срурова Диләрәнең эше.

Инша.

"Тел күрке-сүз"

Һәркемгә дә иң газиз тел-ана теле,

Анда гына сабый чакның раушан гөле-

Кышкы кичтә әбиләрнең әкиятләре,

Әниләрнең бәллү җыры, бәллү көе.

(Гамил Афзал)

Нинди матур сүзләр белән үзенең шигырен Гамил Афзал язган. Дөрестән дә кешенең бөтен тормышы тел белән бәйле. Тел булмаса, кешеләр аңлаша, фикер алыша, аралаша алмасалар иде. Тел-шулай ук белем, тәҗрибә туплау, халыкның фән, мәдәният, әхлак өлкәсендәге казанышларын яңа буынга тапшыру чарасы, ягъни буыннарның аралашу чарасы да. Кешеләр һәм буыннар аралашмаса, гомумән, кешелек җәмгыяте барлыкка килә һәм үсә алмаган булыр иде.

Безнең туган телебез-татар теле. Ул - безнең милли телебез. Бу телдә Татарстанда һәм илебезнең башка бик куп республикаларында һәм өлкәләрендә яшәүче 7 миллионга якын татар халкы сөйләшә. Татар теле- Татарстанның Республикасы дәүләт теле. Безнең туган телебез гасыр диңгезләрен кичә-кичә килгән гаять зур тарихлы борынгы тел. Без үз телебездә белем алырга, тормышның барлык өлкәләрендә үз телебезне кулланырга хокуклыбыз.

Килеп чыгышы ягыннан татар теле төрки телләр гаиләсенә керә. Бу гаиләгә тагын башкорт, казакъ, каргыз, үзбәк, төркмән, азәрбәйдҗан, төрек һәм башка телләр карый.

Безнең туган телебез-бик борынгы һәм бай телләрнең берсе. Ул башка телләр арасында үзенең әһәңле аваз составы, искиткеч зур сүзлек байлыгы, үзенчәлекле грамматик төзелеше белән аерылып тора.

Безенең телебез дә иң беренче "әннә"-дип ачылган. Татар теле турында бик күп мәкаль-әйтемнәр, җырлар, шигырьләр язылган.

Әйдәгез дусларым туган телебезне онытмыйк. Үз телебездә иркен һәм рәхәтләнеп сөйләшик.